Damask: Vojska pucala na sahrani
Aktivisti tvrde da su snage bezbednosti otvorile vatru na ljude koje su se nalazili u pogrebnoj šetnji, ubijena bar jedna osoba
Aktivisti tvrde da su sirijske snage bezbednosti otvorile vatru na demonstrante koji su se nalazili u posmrtnoj šetnji u prestonici Damasku. Očevici navode da je do pucnjave došlo tokom sahrane trojice ljudi koje su bezbenosne snage ubile za vreme protesta dan ranije. Takođe, očevici i aktivisti kažu da su hiljade ljudi prisustvovale sahrani u četvrti Meze. Oni tvrde da je bar jedna osoba ubijena, dok je nekoliko ranjeno, ali da tačan bilans žrtava nije poznat. Ranije danas, zamenik ministra spoljnih poslova Kine  pozvao je sve strane u sukobu da prekinu sa nasiljem i omoguće da se mirno nastavi sa izbornim procesom. Žai se obratio medijima posle susreta sa predsednikom Sirije  i poručio da Kina poziva vladu, opoziciju i sve naoružane da odmah prekinu nasilje. On je rekao da se Peking nada da će predstojeći referendum o novom ustavu i parlamentarni izbori proteći mirno. I Kina i Rusija odbili su da osude Siriju zbog obračuna sa demonstrantima, u kojima je od marta prošle godine stradalo više od šest hiljada ljudi. Generalna skupština Ujedinjenih nacija usvojila je rezoluciju, za koju je glasalo 137 zemalja, od ukupno 193 članice, kojom se autokratska vlada predsednika Asad poziva da "odmah okonča napade na civilno stanovništvo".